Legal Document

Category: 17

Text:
18. ΒΑΣΙΛΙΚΟΝ ΔΙΑΤΑΓΜΑ της 1/23 Αυγ. 1956 Περί επιβολής κυρώσεων κατά των παραβατών των διατάξεων του από 15.6./20.7.1955 Β.Δ/τος «περί κυρώσεως του Κανονισμού λειτουργίας δικτύου υπονόμων της περιοχής της τέως Διοικήσεως Πρωτευούσης». Έχοντες υπ’ όψιν την παρ. 1 του άρθρ. 10 του Ν.Δ. 2722/1953 «περί τροποποιήσεως και συμπληρώσεως των διατάξεων των αφορωσών τον Οργανισμόν Αποχετεύσεως της περιοχής Πρωτευούσης» και την υπ’ αριθ. 385/1956 γνωμοδότησιν του Συμβουλίου Επικρατείας, προτάσει των Ημετέρων επί των Συγκοινωνιών και Δημ. Έργων και Δικαιοσύνης Υπουργών, απεφασίσαμεν και διατάσσομεν: Άρθρ.1.-Κατά την διάταξιν του άρθρ. 458 του Ποινικού Κώδικος τιμωρούνται, ανεξαρτήτως των διοικητικών κυρώσεων: α)Ιδιοκτήται ακινήτων κειμένων εν τη περιοχή της τέως Διοικήσεως Πρωτευούσης και επί οδών εις ας υπάρχει και λειτουργεί δίκτυον υπονόμων, παντορροϊκού ή χωριστικού συστήματος, και ιδιοκτήται ακαλύπτων χώρων της αυτής περιοχής καλούμενοι υπό του Οργανισμού Αποχετεύσεως Πρωτευούσης (Ο.Α.Π.) προς υποβολήν της κατά νόμον αιτήσεως συνδέσεως προς αποχέτευσιν δια του δικτύου υπονόμων και προς διαχωρισμόν των εσωτερικών εγκαταστάσεων αποχετεύσεως των ακινήτων αυτών εις τοιαύτας ακαθάρτων και ομβρίων υδάτων συμφώνως προς τας υπό των άρθρων 2 και 11 του από 15.6/20.7.1955 Β.Δ/τος «περί κυρώσεως του κανονισμού λειτουργίας δικτύου υπονόμων της περιοχής της τέως Διοικήσεως Πρωτευούσης» καθοριζόμενα και μη συμμορφούμενοι εντός της ταχθείσης προθεσμίας. β)Ο εκτελών οιανδήποτε εργασίαν αποχετεύσεως, έξω των σιφώνων εις ους καταλήγουν αι εσωτερικαί εγκαταστάσεις αποχετεύσεως των ακινήτων μεταξύ της οικοδομικής γραμμής και της υπονόμου του δικτύου, επί σκοπώ λαθραίας αποχετεύσεως ακαθάρτων ή ομβρίων υδάτων εις το δίκτυον υπονόμων. γ)Ιδιοκτήται ακινήτων κειμένων επί οδών εις ας υφίσταται και λειτουργεί δίκτυον υπονόμων και γενικώς ακινήτων αποχετευομένων εις το δίκτυον υπονόμων, μη συνδεομένων όμως μετά της υπονόμου δια συνδέσεως αυτοτελούς και ανεξαρτήτου άλλων γειτονικών ή μη ακινήτων, καλούμενοι υπό του Ο.Α.Π. ίνα αποκτήσωσι συμφώνως τω άρθρ. 5 του ως άνω από 15.6/20.7.55 Β.Δ/τος ιδίαν σύνδεσιν και μη συμμορφούμενοι εντός της ταχθείσης προθεσμίας. δ)Ο αποχετεύων δια των εγκαταστάσεων αποχετεύσεως, ή κατ’ άλλον τρόπον απορρίπτων εις το δίκτυον υπονόμων ουσίας κατονομαζόμενος εν τη παρ. 2 του αρθρ. 7 του ως άνω από 15.6/20.7.55 Β.Δ/τος. ε)Ιδιοκτήται αποχετεύοντες ακάθαρτα ή όμβρια ύδατα χαμηλών χώρων των ακινήτων των περί ων το άρθρ. 6 του ως άνω από 15.6./20.7.55 Β.Δ/τος άνευ της εν αυτώ προβλεπομένης ειδικής αδείας του Ο.Α.Π. και οι μετά την χορήγησιν ταύτης αποχετεύοντες ακάθαρτα ή όμβρια ύδατα κατά παράβασιν των εν τω μνησθέντι άρθρ. 6 και των εν τη ειδική αδεία περιλαμβανομένων όρων και υποχρεώσεων. ς)Ιδιοκτήται ακινήτων αποχετευομένων εις το δίκτυον υπονόμων της περιοχής του χωριστικού συστήματος, καλούμενοι υπό του Ο.Α.Π. ίνα προβώσιν εις τον διαχωρισμόν της αποχετεύσεως των ομβρίων υδάτων από των ακαθάρτων τόσον εις την εσωτερικήν εγκατάστασιν αυτών όσον και εις τους αγωγούς συνδέσεως μετά της υπονόμου, κατά τα εν παρ. 1 του άρθρ. 7 του ως άνω από 15.6./20.7.55 Β.Δ/τος καθοριζόμενα και μη συμμορφούμενοι εντός της ταχθείσης προθεσμίας. ζ)Ο αποχετεύων εντός του δικτύου υπονόμων ή διευθετημένων ρευμάτων και γενικώς ανοικτών αγωγών βιομηχανικά και ακάθαρτα ύδατα ως και καθαρά ύδατα βιομηχανικών εργοστασίων, εργαστηρίων, γκαράζ κλπ. ή άλλων καταστημάτων άνευ της απαιτουμένης ειδικής αδείας του Ο.Α.Π. ή ο μη προβαίνων εις τας αναγκαιούσας προς τούτο εγκαταστάσεις και εις τας τροποποιήσεις τούτων ως εν παρ. 3 του άρθρ. 7 του ως άνω από 15.6/20.7.55 Β.Δ/τος καθορίζεται. Κατά την αυτήν διάταξιν του άρθρ. 458 Π.Κ. τιμωρούνται και οι κατά παράβασιν των διατάξεων των παρ. 4, 5, 6, 7 και 8 του αυτού άρθρ. 7 του ως άνω από 15.6/20.7.55 Β.Δ/τος ενεργούντες. η)Ο χρησιμοποιών προς οιονδήποτε σκοπόν υγρά οθενδήποτε προερχόμενα και ρέοντα εντός διευθετημένων χειμάρρων ή ρευμάτων ή αγωγών εν γένει ομβρίων ή ακαθάρτων υδάτων άνευ της εν τω άρθρ. 8 του ως άνω από 15.6/20.7.55 Β.Δ/τος προβλεπομένης αδείας του Υπουργείου Συγκοινωνιών και Δημοσίων Έργων. θ)Ιδιοκτήται ακινήτων συνδεθέντων μετά του δικτύου υπονόμων καλούμενοι υπό του Ο.Α.Π. όπως προβώσιν εις την κατά τα εν άρθρ. 9 του ως άνω από 15.6/20.7.55 Β.Δ/τος καθοριζόμενα αχρήστευσιν και κατεδάφισιν των εν τω ακινήτω των υπαρχόντων βόθρων ομβρίων και ακαθάρτων υδάτων, βόθρων παλαιών αποχωρητηρίων, παλαιών υπονόμων και εν γένει πάσης παλαιάς εγκαταστάσεως αποχετεύσεως, και μη συμμορφούμενοι εντός της ταχθείσης προθεσμίας. ι)Ο καθ’ οιονδήποτε τρόπον παρακωλύων τον υπό του Ο.Α.Π. έλεγχον των εντός των ακινήτων εγκαταστάσεων αποχετεύσεως περί ου το άρθρ. 10 του ως άνω από 15.6/20.7.55 Β.Δ/τος. (Αντί της σελ. 622,23(α) Σελ. 622,23(β) Τεύχος 603-Σελ. 121 Υπόνομοι Πρωτεύουσας 23.Η.α.18 ια)Ιδιοκτήται ακινήτων καλούμενοι υπό του Ο.Α.Π. προς εκτέλεσιν των κατόπιν του Ελέγχου περί ου το άρθρ. 10 του ως άνω από 15.6/20.7.55 Β.Δ/τος καθοριζομένων εργασιών εις τας εντός των ακινήτων των εγκαταστάσεις αποχετεύσεως και μη συμμορφούμενοι εντός της ταχθείσης προθεσμίας. Άρθρ.2.-Όστις προξενεί βλάβην εις τα έργα και τας εγκαταστάσεις του δικτύου αποχετεύσεως εξ ης προήλθεν ή συνεπεία της οποίας επεβλήθη διακοπή της αποχετεύσεως τιμωρείται εάν μεν ενήργησεν εκ προθέσεως δια φυλακίσεως μέχρις 6 μηνών και χρηματικής ποινής, εάν δε εξ αμελείας δια χρηματικής ποινής επιφυλαττομένων και των τυχόν βαρυτέρων ορισμών του νόμου. Άρθρ.3.-Εις τας ανωτέρω περιπτώσεις παρανόμου αποχετεύσεως ή συνδέσεως μετά του δικτύου υπονόμων ακινήτου τινός, τιμωρείται ο ενεργήσας την παράνομον αποχέτευσιν ή σύνδεσιν, ο δε ιδιοκτήτης απαλλάσσεται πάσης ποινής εφ’ όσον δεν ετέλει εν γνώσει τούτων. Εις τον Ημέτερον επί των Συγκοινωνιών και Δημοσίων Έργων Υπουργόν ανατίθεμεν την δημοσίευσιν και εκτέλεσιν του παρόντος Δ/τος.